o
Derek Prince
Miten kohdata lopunajat pelotta 3/3
Palaamme nyt Ilm 6:een ja kuvaukseen toisesta hevosesta.
"Kun Karitsa avasi toisen sinetin,
kuulin toisen olennon sanovan: 'Tule!'"
Tätäkin hevosta "ohjastettiin" taivaasta.
On tärkeää ymmärtää tämä, muuten saa väärän kuvan
siitä, mitä maan päällä tapahtuu.
"Nyt tuli esiin toinen, tulipunainen hevonen.
Sille, joka istui hevosen selässä, annettiin valta
riistää rauha maan päältä ja panna ihmiset tappamaan toisiaan.
Hänelle annettiin iso miekka."
Mielestäni kyseessä ovat etniset konfliktit. Jokin saa saman kansan
tai ryhmän jäsenet hyökkäämään ja tappamaan toisiaan.
Näinhän tapahtuu paraikaa kaikkialla - Afrikassa, Israelissa,
Jugoslaviassa ja entisessä Neuvostoliitossa.
Ennustan, ettei yksikään kansa lopulta säästy tältä.
Miltä tuntuisi, jos punainen hevonen ratsastaisi halki USA:n,
jossa on monien kansojen ja rotujen ryhmiä?
Olemme saaneet esimakua mustien ja valkoisten kahakoinneista, mutta
lisää levottomuuksia on käsittääkseni tulossa.
Korostan, että tätäkin hevosta "ohjastettiin" taivaasta,
ja se on osa tuomiota.
Muistakaa, että Ilmestyskirja on osin Jeesuksen tuomion ilmestystä.
Kolmas hevonen, jakeet 5-6:
"Kun Karitsa avasi kolmannen sinetin,
kuulin kolmannen olennon sanovan: 'Tule!'".
Siinä samassa näin mustan hevosen,
ja sillä, joka istui hevosen selässä, oli kädessään vaaka.
Minä kuulin äänen, joka tuntui tulevan noiden neljän olennon
keskeltä, sanovan: 'Mitta vehnää denaarilla, ohraa kolme mittaa.
Öljyyn ja viiniin älä koske'."
Musta hevonen symboloi mielestäni puutetta ja säännöstelyä.
Denaari oli työmiehen päiväpalkka,
joka riittää hädin tuskin työmiehen ruokaan.
Ja sitten ääni sanoi: "öljyyn ja viiniin älä koske".
Ymmärrän tämän näin: Öljy ja viini oli varattu rikkaille.
Puutteen keskellä oli niitä, jotka elivät ylellisyydessä.
Näinhän on laita nykymaailmassa.
Köyhät köyhtyvät ja rikkaat rikastuvat.
Armollisia poikkeuksia lukuun ottamatta
rikkaat eivät välitä köyhistä vaan vain itsestään.
He ovat itserakkauden hengen vallassa.
Seuraavaksi neljäs hevonen: "Kun Karitsa avasi neljännen sinetin,
kuulin neljännen olennon sanovan: 'Tule!'. Siinä samassa näin
tuhkanharmaan hevosen. Se, joka istui hevosen selässä,
oli nimeltään Kuolema, ja sen jäljessä tuli Tuonela.
Ratsastajille annettiin valta neljänteen osaan maata,
ne saivat tappaa miekalla, nälällä ja rutolla
ja jättää loput villipetojen kynsiin."
Tässä on ilmeinen kuva nälänhädästä ja siitä seuraavasta
laajamittaisesta kuolemasta. Se koskettaisi neljättä osaa maata.
Hevosia oli kaksi. Ensimmäisellä ratsasti Kuolema
ja toisella Tuonela. Kuolema vie ruumiit, Tuonela vie sielut.
Ja niille oli annettu valta. Mistä valta oli peräisin?
Jumalalta, valtaistuimelta.
Kun tarkkaan mietin noita neljää hevosta,
niin käsitykseni vahvistuu koko ajan.
Kyse on Jumalan viestistä ihmisille. Viesti on tämä:
valkoisen hevosen on tultava ennen kolmea muuta hevosta.
Ensin on tultava mahdollisuus tarttua evankeliumin tarjoamaan
armoon ennen kuin kauhea tuomio lankeaa ihmisten ylle.
Ruthia ja minua motivoi halu kertoa ihmisille,
että he ymmärtäisivät tarttua armon mahdollisuuteen
silloin, kun valkoinen hevonen tulee. Olemme nähneet näin tapahtuvan.
Viime toukokuussa olimme Moskovassa,
jossa pidimme konferenssin tuhannelle seurakuntien johtajalle,
joihin oli syntynyt yhteys joko venäjänkielisten radio-ohjelmieni
kautta tai venäjäksi käännettyjen kirjojeni kautta.
Konferenssin lopulla erään Venäjän seurakunnan kokenut johtaja sanoi:
"olen järjestänyt monia konferensseja, mutta
tämä oli paras kaikista. Konferenssi järjestyi
juuri oikealla hetkellä, koska matkakustannukset nousevat
niin paljon, etteivät pitkämatkaiset voisi enää tulla."
Jotkut olivat matkanneet konferenssiin kuusi päivää junalla.
Missään muualla en ollut nähnyt niin suurta intoa
kuin mitä näillä nuorilla venäläisillä oli.
Ruthilla ja minulla on nauhalla venäläistä ylistystä.
Emme ymmärrä venäjää, mutta aina kun tarvitsemme rohkaisua,
panemme nauhan päälle. Venäjällä osataan ylistää Jumalaa.
Raamattu kehottaa ylistämään Jumalaa koko hengellä, sielulla,
mielellä ja keholla ja kaikella voimalla. Venäläiset tekivät niin.
Heitä ei tarvinnut kehottaa ylistämään
eikä heitä saanut lopettamaan.
Opiskelin aikoinaan venäjää.
Olin unohtanut erään sanonnan: Jesus gospod.
Kuka tietää mitä se tarkoittaa? Jeesus on Herra.
He lauloivat sitä toistamiseen, 50 kertaa.
Tässäkin seurakunnassa, jossa nyt olemme, on intoa,
mutta olette paljon venäläisiä jäljessä.
Useimmat muut seurakunnan ovat vielä enemmän jäljessä.
On mahtavaa tavata ihmisiä, jotka ovat nälkäisiä ja janoisia ja
jotka eivät ole koskaan kuulleet Jeesuksesta.
Mukanamme oli 25 hengen rukousryhmä.
Ennen konferenssia he menivät Punaiselle torille
keskelle Moskovaa pitämään rukouskokouksen.
Moskovassa ei paljon tarvita, kun väkeä kerääntyy.
"Mitä te puuhaatte?" Eräs hollantilainen veli alkoi
julistaa yksinkertaista evankeliumia tulkin välityksellä.
Saarnan loputtua eräs nuori mies juoksi hänen luokseen ja
halasi häntä ja sanoi: "Olen muslimi.
En ole koskaan aikaisemmin kuullut, että Jumala rakastaa minua".
Veljet ja sisaret, jäätte paljosta paitsi, ellette ole mukana
tavoittamassa tavoittamattomia.
Voitte istuskella mukavassa kirkossanne ja nauttia olostanne,
mutta todellisia aarteita ovat ne, joiden sydän on niissä ihmisissä,
jotka eivät ole koskaan kuulleet evankeliumia.
Meidän halumme on ratsastaa valkoisella hevosella ennen kuin
muut hevoset ehtivät paikalle.
Ensi toukokuussa menemme konferenssiin Kazakstaniin.
En edes tiennyt missä Kazakstan on
ennen kuin päätimme mennä sinne.
Se on muslimitasavalta etelässä.
Muslimeja kääntyy siellä Herran puoleen tuhansittain,
mutta he tarvitsevat opettajia juurruttamaan uskoa.
Emme mene sinne evankelioimaan vaan opettamaan paikallisia johtajia.
Edustajallamme, hollantilainen, on suunnitteilla perustaa
materiaalikeskus jokaiseen entiseen Neuvostoliiton tasavaltaan.
Jos ovet suljetaan taas, niin sisälle jää jaettavaksi hengellistä materiaalia.
Ymmärrätte nyt, että kun puhun valkoisesta hevosesta, innostun.
Minusta tämä on niin todellista. Näen myös muut hevoset,
punainen hevonen on laukannut jo pitkälle
ja paikoin myös musta hevonen, samoin tuhkanharmaa.
Ihmisiä kuolee nälkään Somaliassa ja monin paikoin muualla.
Veljet ja sisaret, mitä teette tilanteen helpottamiseksi?
Muistatte varmaan mitä Jeesus sanoi seurakunnalle:
"Minä tiedän sinun tekosi, tiedän mitä teet".
On ihanaa ylistää Herraa, rakastan sitä, nautin ylistyksestänne.
Mutta se on vasta alkua.
Mitä te teette, kun lähdette kirkosta?
Mikä on elämänne tarkoitus? Onko se palvella Jeesusta?
Olla Hänen käytössään hinnalla millä hyvänsä?
Missä tahansa, koska tahansa?
Olen elänyt kyllin pitkään ja ollut seurakunnissa tarpeeksi kauan ja
nähnyt, että tuloksia eivät saa aikaan niinkään lahjakkaat vaan ne,
jotka sitoutuvat seurakuntaan. Joku on sanonut, että
Jumala haluaa vain näyttöä eli käyttöä.
Oletko sinä käytettävissä?
Otan vielä yhden luvun, jossa puhutaan juuri tästä ajasta:
Jesaja 24.
Tämä ei ole Raamatun ainoa luku,
jossa puhutaan tästä ajasta, voisin ottaa vastaavia 50,
mutta tämä luku on ihmeellinen.
"Katso, Herra hävittää maan ja autioittaa sen, runtelee sen kasvot
ja lyö hajalle sen asukkaat. Samalla tavoin käy papin kuin
kansankin, niin isännän kuin orjankin,
niin emännän kuin orjattaren, niin myyjän kuin ostajan,
niin lainan antajan kuin sen saajan, niin velkojan kuin velallisenkin.
Rikkaus eikä yhteiskunnallinen asema ei pelasta.
Tämä kohtaa koko maailmaa. "Autioksi maa muuttuu,
tyhjäksi se ryöstetään. Näin on Herra puhunut.
Maa kulottuu ja kuivuu, maanpiiri riutuu ja kuivuu,
maan lailla taivaskin riutuu. Maa muuttuu saastaiseksi jalkojen alla,
sillä sen asukkaat ovat hylänneet lain, rikkoneet käskyt,
tehneet tyhjäksi ikuisen liiton."
Siksi Jumala on vihastunut. "Siksi kirous syö maan,
sen asukkaat saavat maksaa teoistaan.
Siksi sen asukkaat käyvät vähiin, vain muutama harva
jää jäljelle ihmisen suvusta."
Seuraavaksi jae 17: "Kauhu ja kuoppa ja loukku uhkaavat sinua,
maan asukas. Joka pakenee kauhun huutoa, se putoaa kuoppaan,
ja jos hän kuopasta nousee, hän jää loukkuun.
Sillä taivaan akkunat aukenevat ja maan perustukset järkkyvät."
Katsokaamme mitä on tulossa, koska tämä on alkusoittoa
Jumalan valtakunnan perustamiselle maan päälle. Jakeet 21-23:
"Sinä päivänä Herra vaatii tilille korkeuksissa asuvat
korkeuden joukot ja maan päällä elävät maan kuninkaat."
Jumala puuttuu maan hallitsijoihin ja
avaruuden henkivaltoihin ja voimiin.
"Heidät kootaan yhteen: yhteen ja samaan vankikuoppaan,
samaan tyrmään heidät teljetään, ja vasta aikojen kuluttua
heidän asiansa otetaan esiin. Kuu kalpenee, aurinko häpeää ..."
Tiedättekö miksi?
Koska niiden valo on niin himmeää verrattuna Jumalan kirkkauteen.
"Herra Sebaot hallitsee Siionin vuorella ja Jerusalemissa
ja Hänen kunniansa loistaa Hänen kansansa vanhimmille."
Tämä edeltää Jumalan valtakunnan perustamista maan päälle.
Jos haluat valtakunnan, on oltava valmis kestämään synnytystuskat.
Ilman tuskia ei synnytetä.
Voisimme lopettaa tähän, mutta koska mukana on
juutalaisia uskovia, jatkan vielä. Minulla on teille hyviä uutisia.
Yleensä uutiset eivät ole hyviä, mutta nyt ovat.
Hyppäämme Ilm 7:ään.
Olin 5 vuotta Itä-Afrikassa.
Aina kun näen afrikkalaisen seurakunnassa,
kohdistan saarnani hänelle. Olin vuosia Israelissa.
Aina kun näen juutalaisen seurakunnassa,
kohdistan saarnani hänelle. Se on ollut minulle siunaus.
Olen kuullut täällä kahta vierasta kieltä, suahilia.
Miten sanotaan suahiliksi "ylistys Herralle": Bwana asifiwe!
Ja heprea merkitsee minulle paljon.
Jatkamme hyviä uutisia israelilaisille.
Ilm 7. Otan tämän nopeasti. Tämän jälkeen...
kaikki, mitä maan päällä on, tuhoutuu täysin ja
maanjäristys järkkyy kaikkialla.
"Tämän jälkeen näin neljä enkeliä, jotka seisoivat maan neljällä kulmalla
ja pidättelivät maan neljää tuulta, ettei mikään niistä puhaltaisi
yli maan ja meren eikä vasten ainoatakaan puuta.
Ja vielä näin yhden enkelin, joka nousi idästä
kantaen elävän Jumalan sinettiä. Hän huusi kovalla äänellä
noille neljälle enkelille, joille oli annettu valta
hävittää maata ja merta: 'Älkää hävittäkö maata,
älkää merta älkääkä puita, ennen kuin olemme painaneet sinetin
meidän Jumalamme palvelijoiden otsaan."
Ennen kuin lopullinen mullistava tuomio tulee, Jumala tekee jotain.
Hänellä on joukko palvelijoita, joiden otsaan painetaan sinetti.
Ja arvatkaa mitä? He kaikki ovat juutalaisia.
"Minä kuulin myös sinetillä merkittävien määrän: 144 000, ja
heitä oli kaikista Israelin heimoista."
Sitten seuraa luettelo heimoista, mutta yksi puuttuu, tiedättekö mikä?
Dan. Jos kysytte minulta miksi, niin en tiedä.
En häpeä tunnustaa tietämättömyyttäni.
Mutta jokainen heimo on mukana, 12 000 jokaisesta, yhteensä 144 000.
Kuvaus jatkuu: " Tämän jälkeen näin suuren kansanjoukon, niin suuren,
ettei kukaan kyennyt sitä laskemaan. Siinä oli ihmisiä kaikista maista,
kaikista kansoista ja heimoista, ja he puhuivat kaikkia kieliä.
He seisoivat valtaistuimen ja Karitsan edessä yllään valkeat
vaatteet ja kädessään palmunoksa ja huusivat kovalla äänellä:
'Pelastuksen tuo meidän Jumalamme, Hän,
joka istuu valtaistuimella, Hän ja Karitsa!'"
Jae 13: "Yksi vanhimmista kysyi minulta: 'Keitä nämä
valkeavaatteiset ovat? Mistä he ovat tulleet'?
Minä vastasin: 'Herra, Sinä sen tiedät'.
'Nämä ovat päässeet suuresta ahdingosta.
He ovat pesseet vaatteensa ja valkaisseet ne Karitsan veressä'".
Mielestäni nuo kaksi kohtaa kertovat syyn ja seurauksen.
Nuo 144 000 juutalaista uskovaa kokoavat kansanjoukon
kaikista maista, kaikista kansoista ja heimoista ja
kaikkia kieliä puhuvista. Jeesus sanoi, että
ensimmäiset tulevat viimeisiksi ja viimeiset ensimmäisiksi.
Juutalaiset olivat ensimmäisiä, mutta heistä tuli viimeisiä,
mutta nyt viimeiset ovatkin ensimmäisiä.
He saattavat evankeliumin julistuksen päätökseen.
Ajatelkaa 144 000 Hengellä täyttynyttä juutalaismiestä valloillaan.
Emme osaa laskelmoida mitä tapahtuisi!
Moniko tuntee sanan chutzpah? Se kuvaa juutalaisten luonnetta.
Se voi merkitä hyvää tai pahaa, mutta he eivät hevin hämmenny,
he eivät pysy hiljaa, kukaan ei voi tukkia heidän suutaan.
Menen nyt aiheeni viimeiseen lukuun,
Ilm 14, jossa kerrotaan viimeisen kerran 144 000:sta.
Muuten, tiedättekö mitä minä uskon?
Uskon, että heitä on täsmälleen 144 000,
ei 143,999 eikä 144 001.
Jumala on teoissaan, mitoissaan ja numeroissaan hyvin täsmällinen.
Niinpä luku on tismalleen 144 000.
Katsomme nyt miten kaikki päättyy, Ilm 14:
"Sitten näin tämän: Karitsa seisoi Siionin vuorella,
ja Hänen kanssaan oli 144 000 ihmistä, joiden otsaan
oli kirjoitettu Hänen nimensä ja Hänen Isänsä nimi."
Kyse on sinetistä. Luvusta 7 ei ilmennyt, mikä sinetti oli, mutta
se on Jeesuksen ja Isän nimi. Jos luette väliin jääneet luvut, niin
näette, että myös antikristus panee merkin
jokaisen otsaan, joka sen ottaa vastaan.
Lopulta jokaisella ihmisellä oli jompikumpi merkki otsassa,
joko antikristuksen merkki tai Jumalan sinetti.
"Minä kuulin taivaasta äänen, joka oli kuin suurten vesien pauhu tai
kuin ukkosen jylinä. Ääni, jonka kuulin, oli myös kuin harppujen
helinää ja harpunsoittajien laulua. Valtaistuimen edessä ja
neljän olennon ja vanhinten edessä laulettiin uutta laulua,
jota ei voinut oppia kukaan muu kuin nuo 144 000,
jotka on ostettu maan päältä." Heillä oli oma laulukin.
"He eivät ole tahranneet itseään naisten kanssa
vaan ovat pysyneet puhtaina kuin neitsyet."
Tässä puhutaan miehistä.
"Ja he seuraavat Karitsaa minne Hän meneekin."
Mikä todistus! He saavat seurata Karitsaa, minne Hän meneekin.
"Heidät on ostettu ihmisten joukosta esikoislahjaksi
Jumalalle ja Karitsalle." Ymmärtääkseni heidän täytyy olla
nuoria juutalaismiehiä, korkeintaan 16-18 -vuotiaita,
jotka eivät ole harjoittaneet seksuaalista moraalittomuutta.
Jumala on erottanut heidät erikoistehtävään.
Oletteko panneet merkille, että evankelioinnissa on mukana
yhä enemmän nuoria?
Missionuorten lähettämä King's Kids evankelioi hyvin tehokkaasti.
Nuorilla ei ole sellaisia estoja kuin meillä vanhemmilla.
He menevät ja sanovat niin kuin asia on.
Juuri sitä Jumala haluaa. Kuulkaa tätä mahtavaa todistusta:
"Valhetta ei ole heidän suustaan kuultu,
he ovat puhtaita ja virheettömiä." Mikä loistava kuvaus!
Kaiken kuohunnan ja sekamelskan,
kärsimyksen ja teurastuksen keskellä
Jumalalla on myönteinen puolensa.
Voit nähdä asiat myönteisesti tai kielteisesti.
Mutta uskokaa minua, veljet ja sisaret,
ellette näe Jeesusta synnin, kuoleman ja haudan voittajana,
Tuomarina, ainoana, joka kykenee avaamaan kirjakäärön,
Juudan Leijonana,
ellette näe Jumalan valtaistuinsalia ja sen voimaa ja täydellistä hallintaa,
niin kohtaatte pelokkaana, lannistuneena
ja masentuneena sen, mitä on tuleva.
Tahdon jättää teille kuvan Jeesuksesta
seitsemän kultaisen lampun keskellä.
Te tiedättekin jo minkä muun keskellä Hän oli.
Jumalan valtaistuimen. Eikö olekin hyvä uutinen,
että Hän, joka on seurakunnan keskellä,
on myös Kristuksen valtaistuimen keskellä.
Hän ottaa omansa suojaansa. Hän ei koskaan jätä eikä hylkää meitä.
Hän on 100-prosenttisen uskollinen. Kun Hän ratsastaa
valkealla hevosellaan taivaasta - en ehtinyt puhua valkoisen hevosen
ilmestymisestä taivaasta uudelleen, Ilm 19 - Hänen nimensä on
Uskollinen ja Totuus. Häneen voi luottaa ja uskoa.
Minusta tuntuu, että Jumala haluaa sanoa vielä jotain odottamatonta.
Ajattelin Pietarin puhetta juutalaisille helluntaina.
Luen siitä yhden jakeen, Apt 2:40: "Pietari jatkoi vielä puhettaan.
Hän vetosi heihin ja kehotti: 'Antakaa pelastaa itsenne,
ettette hukkuisi tämän kieroutuneen sukupolven mukana?"
Rakkaat ystävät, elämme kieroutuneen, nurjan, moraalittoman,
epärehellisen ja epäluotettavan sukupolven keskellä.
Teidän pitää pelastautua siitä, tulla siitä ulos.
Teidän on muututtava, tultava erilaisiksi.
Tarjoan teille tilaisuuden. Jo nyt jotkut ovat tulleet tänne eteen.
Kiitos Jumalalle heistä. Jos täällä on joku, joka ei ole kääntänyt
selkäänsä tälle jumalattomalle maailmalle ja sukupolvelle
eikä ole antanut itseään Jeesukselle,
tarjoan teille viimeisen tilaisuuden tehdä se.
Jos haluatte tehdä niin, seiskää paikallanne. En vartu pitkään.
Jokaiselle, jonka suhde Jumalaan ei ole kunnossa,
tämä saattaa olla viimeinen mahdollisuus paeta Jumalan vihaa.
Kristuksen tuomio kohtaa Häntä vastustavan kansan.
Nouse ja ylistä Jumalaa!
Jos haluat tilata Derek Princen opetuksia, ota yhteyttä.
Yhteystietomme näkyvät ruudussa.
Derek Princen opetuksia on saatavilla myös TV7 kaupasta.
Suomennos: Kai Mäkelä